**Nye økologiske bageartikler fra Dr. Oetker**

**Danskerne er vilde med økologi, og økologiske bageingredienser som mel, mælk og æg hitter i stor stil. Dr. Oetker introducerer nu bagepulver og husblas i en økologisk udgave, så der er lagt i ovnen til endnu større økologisk bageglæde**

Flere og flere vælger at bage selv og opleve det magiske øjeblik, hvor mel, mælk, sukker, smør og andre ingredienser bliver til velduftende brød, kage eller dessert. Samtidig efterspørger et stigende antal danskere økologiske bageartikler\*, når bagelysten melder sig.

**Bagning med rene ingredienser**

Alene fra 2015 til 2016 steg salget af økologiske bageartikler med 19 procent, og økologi udgør nu næsten en femtedel af de bageartikler, som sælges i de danske supermarkeder\*\*! En trend, som udspringer af, at hjemmebagerne i højere grad har fået miljø og dyrevelfærd for øje ogønsker at bage og lave dessert med rene ingredienser uden rester af sprøjtegifte. Og det får de nu endnu større mulighed for med Dr. Oetkers to økologiske nyheder: bagepulver og husblas.

**Letgenkendeligt lysegrønt design**

De økologiske bageartikler er produceret i EU og mærket med EU-bladet, og emballagedesignet er lysegrønt – specielt tilpasset forbrugernes ønsker. Det letgenkendelige lysegrønne design gør det nemt for kunderne at spotte de økologiske bageartikler på hylden. Det økologiske bagepulver og husblas er blot de første produkter i en række af økologiske bageartikler, som Dr. Oetker har planer om at introducere på det danske marked.

**ØKOLOGISK BAGEPULVER**

Dr. Oetkers bagepulver er kendt af alle som hævemiddel til bagning. Nu kommer en ny version af det populære hævemiddel – økologisk bagepulver, der anvendes på samme måde som det konventionelle bagepulver, skefuld for skefuld.

Det nye økologiske bagepulver udmærker sig ved, at det er smagsneutralt og uden fosfat. Fosfat kan ellers gøre bagværket bittert, når det anvendes i større mængder! Det økologiske bagepulver er desuden baseret på virksomme stoffer fra økologisk vindruesaft og mineralet, natriumhydrogenkarbonat.

Økologisk bagepulver, 60 g

Vejl. udsalgspris, 22,95 kr.

**ØKOLOGISK HUSBLAS**

Dr. Oetkers husblas, det populære geleringsmiddel til fromager og geleer, er den mest solgte bageartikel på markedet, målt pr. styk. Nu introducerer Dr. Oetker en økologisk udgave af den populære husblas til kunder, som ønsker at støtte op om bedre dyrevelfærd.

Det nye økologiske husblas er fremstillet af animalsk gelatine fra glade økogrise med krølle på halen og kan anvendes på akkurat samme måde som konventionel husblas – blad for blad.

Økologisk husblas, 17 g/10 blade

Vejl. udsalgspris, 14,95 kr.

**Yderligere information**

Ønsker du at vide mere om de økologiske nyheder fra Dr. Oetker, er du velkommen til at kontakte:

**Anne Lauritzen**

**Junior Product Manager**

**Dr. Oetker Danmark A/S**

**Tlf.: +45 44 94 52 33**

**Email: Anne.Lauritzen@oetker.dk**